## Rješenje kojim se društvu za upravljanje investicijskim fondovima Locusta Invest d.o.o. iz Zagreba, odobravaju izmjene i dopune Prospekta i Statuta ICF Money Market otvorenog investicijskog fonda s javnom ponudom i promjena naziva navedenog fonda u Locusta Cash otvoreni investicijski fond s javnom ponudom

### NN 118/2011 (19.10.2011.), Rješenje kojim se društvu za upravljanje investicijskim fondovima Locusta Invest d.o.o. iz Zagreba, odobravaju izmjene i dopune Prospekta i Statuta ICF Money Market otvorenog investicijskog fonda s javnom ponudom i promjena naziva navedenog fonda u Locusta Cash otvoreni investicijski fond s javnom ponudom

HRVATSKA AGENCIJA ZA NADZOR FINANCIJSKIH USLUGA

2311

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 105. stavak 1. i članka 113. Zakona o investicijskim fondovima (»Narodne novine« broj 150/05), na zahtjev društva za upravljanje investicijskim fondovima Locusta Invest d.o.o., iz Zagreba, Ivana Lučića 2/a, u predmetu odobrenja izmjena i dopuna Prospekta i Statuta ICF Money Market otvorenog investicijskog fonda s javnom ponudom i promjene naziva fonda, Hrvatska agencija za nadzor financijskih usluga 13. listopada 2011. godine donosi

RJEŠENJE

1. Društvu za upravljanje investicijskim fondovima Locusta Invest d.o.o. iz Zagreba, Ivana Lučića 2/a, odobravaju se izmjene i dopune Prospekta i Statuta ICF Money Market otvorenog investicijskog fonda s javnom ponudom i promjena naziva navedenog fonda u Locusta Cash otvoreni investicijski fond s javnom ponudom.

2. Društvo za upravljanje investicijskim fondovima Locusta Invest d.o.o. iz Zagreba, Ivana Lučića 2/a, obvezno je objaviti Prospekt i Statut Locusta Cash otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dostave ovog rješenja.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (u daljnjem tekstu: Agencija), zaprimila je 14. ožujka 2011. godine zahtjev društva za upravljanje investicijskim fondovima Locusta Invest d.o.o. iz Zagreba, Ivana Lučića 2/a, (u daljnjem tekstu: Društvo), za odobrenje izmjena i dopuna Prospekta i Statuta ICF Money Market otvorenog investicijskog fonda s javnom ponudom i promjenu naziva navedenog fonda u Locusta Cash otvoreni investicijski fond s javnom ponudom, sukladno odredbama članka 105. stavak 1., 109. i članka 113. Zakona o investicijskim fondovima (»Narodne novine« broj 150/05) i članka 2. Pravilnika kojim se uređuju izmjene prospekata otvorenih investicijskih fondova s javnom ponudom (»Narodne novine« broj 43/07 i 71/08).

Navedenoj izmjeni i dopuni prospekta i statuta kao i naziva fonda prethodilo je pripajanje otvorenog investicijskog fonda s privatnom ponudom Locusta Cash otvorenom investicijskom fondu s javnom ponudom ICF Money Market, koje je odobreno rješenjem Agencije od 15. rujna 2011. godine klasa: UP/I-451-04/11-06/7, urbroj: 326-113-11-7.

Društvo je 14. rujna 2011. dostavilo dopunu dokumentacije, dok je potpuna dokumentacija te pročišćeni tekst Prospekta i Statuta ICF Money Market otvorenog investicijskog fonda s javnom ponudom dostavljena 11. listopada 2011.

Pregledom zahtjeva za odobrenje izmjena Prospekta i Statuta utvrđeno je da je Društvo priložilo svu potrebnu dokumentaciju te da izmjene i dopune teksta Prospekta i Statuta ICF Money Market otvorenog investicijskog fonda s javnom ponudom, kao i pročišćeni tekst Prospekta i Statuta sada Locusta Cash otvorenog investicijskog fonda s javnom ponudom sadrže odredbe sukladno člancima 104. i 112. Zakona o investicijskim fondovima.

U registru fondova Republike Hrvatske bit će izvršena promjena naziva ICF Money Market otvorenog investicijskog fonda s javnom ponudom u Locusta Cash otvoreni investicijski fond s javnom ponudom.

Slijedom navedenog, a u skladu s člankom 105. i 113. Zakona o investicijskim fondovima, odlučeno je kao u točki 1. ovog rješenja.

Objavljivanje Prospekta i Statuta Locusta Cash otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske sukladno je odredbama članka 106. i 113. Zakona o investicijskim fondovima te je odlučeno kao u točki 2. ovog rješenja.

Sukladno odredbi članka 8. stavka 3. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«, budući da Agencija ocjenjuje da je objava u interesu udjelničara.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/11-09/6

Urbroj: 326-113-11-7

Zagreb, 13. listopada 2011.

Član Uprave
Ivo Šulenta, v. r.

Rješenje, NN 118/2011-2311